ANC ondersteun OBAce Magashule, sekretaris-generaal van die ANC (Foto: Simphiwe Mbokazi/African News Agency/ANA) Ondanks talle hofuitsprake teen haar, het die regerende ANC Dinsdag gesê hy ondersteun die Openbare Beskermer, Busisiwe Mkhwebane, en sal haar nie vra om te bedank nie. Ace Magashule, sekretaris-generaal van die ANC, en sy adjunk, Jessie Duarte, het die media toegespreek oor die uitslag van die nasionale uitvoerende komitee se vergadering wat die afgelope naweek gehou is. Duarte het gesê die regerende party het nie enige opdrag aan sy koukus in die parlement gegee wat betref Mkhwebane se toekoms nie. “Die ANC ondersteun die Openbare Beskermer se kantoor. Ons het haar nie versoek om te bedank nie. Wanneer sy ŉ bevinding maak, het die betrokke persoon die reg om die bevindings te daag en dit te laat hersien. Die president [Cyril Ramaphosa] het reageer deur haar bevindings te hersien; net soos met [minister van openbare ondernemings] Pravin Gordhan, kan die OB se bevindings nie geïmplementeer word terwyl dit hersien word nie,” het Duarte aan verslaggewers in Johannesburg gesê. Jessie Duarte, adjunk- sekretaris-generaal van die ANC (Foto: Simphiwe Mbokazi/African News Agency/ANA) “Ons het nie bespreek of sy moet uittree nie. Ons primêre fokus is om die wet te gun om sy gang te gaan. So, ons ondersteun haar steeds en sal dit steeds bly doen.” Regter Sulet Potterill in die Pretoriase hooggeregshof het Maandag ten gunste van Gordhan beslis in ŉ dringende aansoek om ŉ interdik te bekom teen Mkhwebane se aanbevelings. Potterill het gesê Mkhwebane se regstellende aanbevelings teen Gordhan was “vaag, teenstrydig en maak nie sin nie”. Mkhwebane het Potterill se uitspraak veroordeel en gesê sy sal appèl aanteken. Die Ekonomiese Vryheidsvegters (EFF) het Mkhwebane telkens in die hof ondersteun en gesê hulle sal die saak na die konstitusionele hof neem.